Grace Kelly

**Princeza Grace od Monaka** *née* **Grace Patricia Kelly** (12.11. 1929 – 14.9. 1982.) bila je Oscarom nagrađena američka filmska i kazališna glumica koja je, nakon udaje za princa Rainiera III od Monaka godine 1956. postala **Njeno Uzvišeno visočanstvo Princeza od [[Monako|Monaka]]**, iako se češće nazivala **Princza Grace od Monaka**. Princeza Grace nakon braka imala dvojno američko i monegaško državljanstvo. Trenutni vladar Albert II je sin princa Rainiera i princeze Grace. Američki filmski institut je Kelly stavio na 13. mjesto među najvećim ženskim zvijezdama svih vremena.

## Biografija

Grace Patricia Kelly je rođena u Filadelfiji, Pensilvanija, 12. novembra 1929. godine. Provodivši sasvim obično detinjstvo i mladost, došla je do spoznaje da želi da postane glumica i nakon mature 1947. kreće u Njujork da okuša sreću. Karijeru je počela kao model i glumica sporednih uloga na Brodveju i u televizijskim emisijama. Nezadovoljna onim što joj nudi Njujork, Grace se zapućuje u južnu Kaliforniju da bi započela primamljiviju karijeru – glumice velikog ekrana.

U svom prvom filmu “Fourteen hours” pojavljuje se 1951. sporednom ulogom i time joj se otvaraju vrata u svet filma. Odmah sledeće godine dobila je ulogu u filmu “High noon” uz legendardnog Garyja Coopera, film koji se kasnije pokazao kao veoma popularan a zatim snima “Mogambo” uz Clarka Gablea i Avu Gardner. Svi ovi filmovi je donekle izbacuju u sferu poznatijih glumica, ali tek “Rear Window” koji snima 1954. sa James Stewart-om je izbacuje u prvi plan. To je bio prvi film koji je snimala pod režijom poznatog režisera Alfreda Hitchcocka i ujedno je to film koji je od nje načinio “bona fide” zvezdu. 1954. je bila plodna godina za Grace, ukupno snima pet filmova: posle “Green fire” pojavljuje se u “Dial M for Murder” (režija Alfred Hitchcock), zatim snima “Country Girl” sa Bign Crosby-em, za kojeg dobija Oskara za najbolju žensku ulogu, i napokon poslednji film te godine, “Bridges at Toko-Ri” uz plejadu ponajboljih glumaca tog doba.

Sledeće godine ponovo se nalazi pod režijskom palicom Alfreda Hitchcocka U “To Catch a Thief” gde glumi uz Caryja Granta, a 1957 odrađuje zajedno sa Frank Sinatrom I Bing Crosby-em mjuzikl “High Society”, obradu filma “Philadelphia story” iz 1940. Iz tog filma ostaje nezaboravna melodija “True love” koju Grace peva u duetu sa Bingom, a ujedno će se pokazati da je to njeno poslednje pojavljivanje na velikom ekranu.

Velika promena u njenom životu dešava se kada Grace upoznaje i odluči se da se uda za princa Rainiera III od Monaka. Postavši princeza, odustaje od filmske karijere i odlazi sa velikih ekrana, posvećuje se porodici – braku i troje dece. Iako se povukla iz holivudskog sjaja i slave, ostala je u srcima svih obožavalaca – miliona ljudi širom sveta, koji su u njoj videli ostvarenje najluđih i najlepših snova. Nažalost, sve je snažno potresla vest o njenoj tragičnoj preranoj smrti – princeza Grace od Monaka poginula je automobilskoj nesreći septembra 14. 1982. u svojoj 52 godini, u Monaku – ironičnom igrom sudbine - u blizini mesta gde je snimljena scena piknika u filmu “Country Girl”, scena tokom koje je prvi put čula za princa Rainiera videvši njegove vrtove koji se prostiru niz mediteransku obalu.

## Vanjske veze

* 
* 
* 
* Ancestry Chart of Prince Albert 
* A list of ancestors of Grace Kelly 
* Grace Kelly at Findagrave.com
* 

|-

|-
! colspan="3" style="background: #C1D8FF;" | Supruga vladajućeg monarha Monaka